**SJSL – 6.C – 7. týždeň – 7.12. – 11.12.2020**

**Slovenský jazyk**

**Učebnica str. 50, napíš si do zošita:**

**Skloňovanie podstatných mien stredného rodu – SR**

**Vzory – mesto, srdce, vysvedčenie, dievča (makké vzory)**

**Vzor MESTO**

**Podľa vzoru mesto skloňujeme podst. mená SR zakončené v N sg./j. č. na samohlásku -o: (to) divadlo, okno, auto…, ale aj podst. mená SR cudzieho povodu zakončené na -um: (to)**

**gymnázium, múzeum, štúdium, terárium, planetárium…, prípona -um pri skloňovaní odpadáva – N gymnázium, G (z) gymnázia, D gymnáziu, A gymnázium, L (o) gymnáziu, I (s) gymnáziom (v sg. aj pl.)**

**Sg./j. č. Pl./ m.č.**

**N mesto N mestá**

**G (z) mesta G (z) miest**

**D mestu D mestám**

**A mesto A mestá**

**L (o) meste L (o) mestách**

**I (s) mestom I (s) mestami**

**Pri skloňovaní dodržiavame rytmický zákon (2 dlhé slabiky nenasledujú po sebe) – sídlo/sídla/sídlam… - mesto/mestá/mestám… = vzor má v pl. poslednú slabiku dlhú, niektoré podst. mená SR musia mať krátku.**

**V L sg./j.č. – býva aj prípona -u:**

1. **po h, ch, k, g - o blahu, v uchu, na Slovensku, po letisku…**
2. **v cudzích slovách na -um, -o – v múzeu, o akváriu, v rádiu (to rádio)**

**ÚLOHA: učebnica 51/13., PZ 35/2., 3., 5., 6., PZ 36/7., 8.**

**Učebnica str. 52, prečítaj si celú stranu, napíš do zošita :**

**Vianočná atmosféra, ľudové zvyky**

**Názvy, vlastné mená: Nový rok = 1. január, nový rok = celý rok (365 dní), Mikuláš, Lucia,**

**Vianoce, vianočné sviatky, Štedrý večer, štedrovečerný zvyk, Štefan,**

**Silvester, silvestrovská/novoročná zábava**

**ÚLOHA – uč. 53/5. – dokonči vety podľa textu**

**Vzor SRDCE**

**Podľa vzoru srdce skloňujeme pods. mená SR zakončené v N sg. na -e: (to) more, vajce, líce…**

**Platí rytmický zákon/pravidlo o rytmickom krátení.**

**Sg. Pl.**

**N srdce N srdcia**

**G (zo) srdca G (zo) sŕdc**

**D srdcu D srdciam**

**A srdce A srdcia**

**L (o) sdrci L (o) srdciach**

**G pl. – srdce - (zo) sŕdc**

**vrece - (z) vriec, vajce – (z) vajec, more, pole – (z) morí, polí**

**ÚLOHA – uč. 53/6. – napíš len správne vyskloňované slová , vety nepíš,**

**uč. 53/7.**

**PZ 36/2., PZ 37/4., 5., 6., PZ 38/7.**

**Slovenská literatúra**

**Str. 38 – pozorne si prečítaj článok, napíš si do zošita:**

**Mária Ďuríčková: Rybí kráľ**

**Literárny druh: epika**

**Literárny žáner: povesť miestna**

**Postavy: Rybí kráľ, rybári, starý rybár Jankto, kráľovná Mária Terézia**

**Dej sa odohráva v dávných časoch v Bratislave. Obrovská ryba z tichej dunajskej zátoky oslovila jedného starého rybára , aby odovzdal odkaz od Rybieho kráľa ostatným rybárom. Na Štedrý deň nesmú loviť ryby v Dunaji, lebo je to deň narodenia Ježiška. Nepatrí sa to. Rybári starkého vysmiali a išli loviť. Viac sa živí nevrátili. Voda vyplavila iba ich mŕtve telá.**

**Stáročia rybári zákaz loviť ryby na Štedrý deň dodržiavali. Raz nečakane prišla kráľovná Mária Terézia s celým sprievodom osláviť Vianoce do Bratislavy. Bratislavskí rybári dostali príkaz na Štedrý deň nachytať dostatok rýb. Skúsený rybár Jankto rozpovedal kráľovnej príbeh o Rybom kráľovi a o jeho zákaze. Tá ho vysmiala. Mladí rybári sa však nebáli loviť. V Dunaji rýchlo nachytali plné loďky rýb. Zrazu sa vynorila obrovská ryba, zavlnila chvostom. Vytvorili sa vlny ako domy a zmietli rybárov na dno rieky. Len Jankto sa zachránil. Za košeľou mal jesetera – dar Rybieho kráľa Márii Terézii. Zavinila nešťastie rybárov. Vydala zákaz loviť ryby v Dunaji na Štedrý deň.**

**Myšlienka: Naši predkovia si ctili tradície, zvyklosti. Každá spoločnosť sa riadi pravidlami, zákonmi, ktorých porušovanie sa trestá.**

**Úlohy sú dané, príjemný pracovný týždeň.**